CELEX: 62021CN0221
Language: da
Date: 2021-03-26 00:00:00
Title: Sag C-221/21: Anmodning om præjudiciel afgørelse indgivet af Obvodní soud pro Prahu 1 (Den Tjekkiske Republik) den 26. marts 2021 — Správa železnic, státní organizace mod České dráhy a.s., PKP CARGO INTERNATIONAL, a.s., PDV RAILWAY a.s. og KŽC Doprava, s.r.o.

21.6.2021   
            
            
               DA
            
            
               Den Europæiske Unions Tidende
            
            
               C 242/11
            
         
      Anmodning om præjudiciel afgørelse indgivet af Obvodní soud pro Prahu 1 (Den Tjekkiske Republik) den 26. marts 2021 — Správa železnic, státní organizace mod České dráhy a.s., PKP CARGO INTERNATIONAL, a.s., PDV RAILWAY a.s. og KŽC Doprava, s.r.o.
      (Sag C-221/21)
      (2021/C 242/14)
      Processprog: tjekkisk
      
         Den forelæggende ret
      
      Obvodní soud pro Prahu 1
      
         Parter i hovedsagen
      
      
         Sagsøger: Správa železnic, státní organizace
      
         Sagsøgte: České dráhy a.s., PKP CARGO INTERNATIONAL, a.s., PDV RAILWAY a.s. og KŽC Doprava, s.r.o.
      
         Præjudicielle spørgsmål
      
      
                  1)
               
               
                  Opfylder en national lovgivning som den i femte del i zákon č. 99/1963 Sb., občanský soudní řád, som ændret (lov nr. 99/1963, den civile retsplejelov, herefter »den civile retsplejelov«) kravene til domstolsprøvelse af afgørelser truffet af tilsynsorganet i henhold til artikel 56, stk. 10, i Europa-Parlamentets og Rådets direktiv 2012/34/EU (1) af 21. november 2012 om oprettelse af et fælles europæisk jernbaneområde (herefter »direktiv 2012/34«)?
               
            
                  2)
               
               
                  Såfremt det første spørgsmål besvares bekræftende, skal artikel 56, stk. 10, i direktiv 2012/34 da fortolkes således, at en domstolsprøvelse af tilsynsorganets afgørelse kan afsluttes med et retsforlig, jf. § 99 i den civile retsplejelov?
               
            
                  3)
               
               
                  Såfremt det første spørgsmål besvares bekræftende, giver kravet om oprettelse af et enkelt nationalt tilsynsorgan for jernbanesektoren i artikel 55, stk. 1, i direktiv 2012/34, kravet om tilsynsorganets funktioner i henhold til artikel 56, stk. 2, 11 og 12 i direktiv 2012/34, og kravet om samarbejde mellem tilsynsorganerne i henhold til artikel 57, stk. 2, i direktiv 2012/34 mulighed for at erstatte tilsynsorganets afgørelser med domme afsagt af de enkelte almindelige domstole, som ikke er bundet af de faktiske omstændigheder, som tilsynsorganet har fastslået?
               
            
         (1)  EUT 2012, L 343, s. 32.